**Seminarski rad**

* Tema mora najšire biti povezana sa gradivom koje se obrađuje na predmetu. Izbor teme vrši se sa *zadatog spiska tema za seminarske radove za datu akademsku godinu* (spisak je na stranici predmeta); odgovarajuću literaturu određuju studenti u skladu sa izabranom temom, svojim interesovanjima i konsultujući se predmetnim nastavnikom. Moguće je prijaviti temu izvan zadatog spiska tema za seminarske radove ukoliko je adekvatno formulisana i povezana je sa gradivom koje se obrađuje na predmetu. **Konsultacija sa predmetnim nastavnikom ili asistentima na predmetu je obavezna.**
* Tematski rad veličine 20 000 – 25 000 slovnih mesta sa razmakom, pisan slovima vrste Times New Roman, veličina 12 (fusnote 10, prored 1), prored 1.5, margine podesiti na 2.5.
* Postoje različiti sistemi citiranja, i slobodni ste da koristite bilo koji ukoliko ih koristite konzistentno. Ukoliko niste upoznati ni sa jednim od njih, možete naći uputstvo za Čikago stil referenciranja (<http://www.dksg.rs/biblioteka/vodicZaCitiranje/chicago_osnovna.html>) ili uputstvo za autore za časopis *Godišnjak Fakulteta političkih nauka* na sledećem linku i držati se tog načina citiranja i pisanja spiska literature na kraju rada: <http://www.fpn.bg.ac.rs/wp-content/uploads/Uputstvo_za_autore.pdf>
* U radu je označeno barem pet korišćenih bibliografskih jedinica relevantnih za temu koja se obrađuje.
* Rad se šalje na email adresu asistenta/asistentkinje sa kojim/kojom ste se konsultovali oko izbora teme i literature do predviđenog roka za dostavu rada. Prethodno se isto tako na email adresu asistenata prijavljuje predlog teme za izradu seminarskog rada radi odobrenja teme do predviđenog roka za prijavljivanje teme.

**Opšta struktura rada**

* Struktura rada se određuje prikladno temi kojom se bavite. Cilj strukture jeste da rad bude pregledan i da ideja bude jasno izložena. Zbog toga rad treba da sadrži delove koji obuhvataju:
	+ **Opšti okvir**, tema kojom ćete se baviti, šta je problem kojim se bavite, zašto je problem važan, šta je to što hoćete da kažete. Ovi delovi se obično pišu u uvodu. Uvod ima ulogu tzv. mapiranja teksta, gde čitaoca treba da zainteresujete za tekst i date kratko objašnjenje o čemu pišete i šta hoćete da kažete. Kada je reč o radu zadate veličine to je jedan pasus ili pola strane;
	+ **Izlaganje relevantnih stanovišta o onome o čemu se bavite**. U ovom delu se analiziraju tuđa relevantna gledišta o temi o kojoj pišete. Svrha ovog dela rada je da pokažete da ste uzeli u obzir i kako su ljudi koji imaju stručni autoritet razmišljali o datoj temi;
	+ **Vaše teze i argumentaciju u prilog njima**. U ovom delu seminarskog rada iznosi se vaše informisano mišljenje u prilog tezi koju zastupate i argumenti zašto smatrate da ste u pravu;
	+ **Zaključak** koji nije prepičavanje prethodnog teksta nego zaključno razmatranje teme. Ukratko, u završnom delu treba da pokažete da ste u radu učinili ono što ste na početku čitaocu obećali da ćete uraditi.